41. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 91828/111.157 της 2/13 Απρ. 1960 (ΦΕΚ Β' 149) Περί τροποποιήσεως των υπ' αριθ. 26500/10.1.54 και 281504/30.10.54 αποφάσεων του Υπουργού των Οικονομικών. Έχοντες υπ' όψιν τας διατάξεις της παρ. 4 του άρθρ. 6 και το άρθρ. 10 του Νόμ. 2097/52 "περί ρυθμίσεως ειδικών τινών περιπτώσεων εφαρμογής του Νόμου περί εισπράξεως των Δημοσίων εσόδων", ως και τας διατάξεις της παρ. 3 του άρθρ. 2 και του άρθρ. 9 του Ν.Δ. 3079/54 "περί ρυθμίσεως ζητημάτων τινών αναφερομένων εις την είσπραξιν των Δημοσίων Εσόδων, αποφασίζομεν: Τροποποιούντες τας υπ' αριθ. 26500/10.1.54 και 281504/30.10.54 ημετέρας αποφάσεις καθορίζομεν τα κάτωθι: Α)Χρέη προς το Δημόσιον εξ επιστροφής αχρεωστήτως ληφθεισών συντάξεων οιασδήποτε κατηγορίας, ή επιδομάτων ή εφεδρικών επιδομάτων, ως και αποδοχών, βεβαιωμένα εις τα Δημόσια Ταμεία κατά τον χρόνον της δημοσιεύσεως της παρούσης εις την Εφημερίδα της Κυβερνήσεως, καταβάλλονται προσηυξημένα μετά των προσαυξήσεων εκπροθέσμου καταβολής υπολογιζομένων μέχρι της χρονολογίας παρακρατήσεως ή καταβολής της πρώτης δόσεως, εις μηνιαίας δόσεις ως ακολούθως: α)Εφ' όσον ο οφειλέτης μισθοδοτείται ή συνταξιοδοτείται εκ του Δημοσίου Ταμείου, Δήμου, Κοινότητος ή Νομικού Προσώπου δα παρακρατήσεως του 1/10 των μηνιαίων αποδοχών ή συντάξεώς του, αρχομένης από του επομένου μηνός της επί αποδείξει ειδοποιήσεώς του παρά του Δ/ντού του Ταμείου εις ο έχει βεβαιωθή το χρέος, και β)Εις πάσαν δ' άλλην περίπτωσιν, εις αναλόγους μηνιαίας δόσεις καθοριζομένας υπό της αρμοδίας, κατά περίπτωσιν, λόγω ποσού Αρχής, κατόπιν αιτήσεως υποβαλλομένης υπό του οφειλέτου  εντός μηνός από της επί αποδείξει ειδοποιήσεώς του, υπό του Δ/ντού του Ταμείου εις ην  έχει   βεβαιωθεί   το  χρέος,   της    πρώτης    δόσεως (Αντί της σελ. 212,15(α) Σελ. 212,15(β) 139-45 Κώδικας περί Εισπράξεως Δημοσίων Εσόδων 25.Γ.β.40-41 καταβαλλομένης εντός του ευθύς αμέσως επομένου από της ως άνω υποβολής της αιτήσεως μηνός. Αι δόσεις αύται εμπροθέσμως καταβαλλόμεναι απαλλάσσονται περαιτέρω των προσαυξήσεων εκπροθέσμου καταβολής, άλλως επιβαρύνονται δια των νομίμων προσαυξήσεων από της καθυστερήσεως της πληρωμής εκάστης δόσεως. Β')Χρέη, των αυτών ως άνω κατηγοριών, βεβαιούμενα εις τα Δημόσια Ταμεία από της επομένης της δημοσιεύσεως της παρούσης εις την Εφημερίδα της Κυβερνήσεως, καταβάλλονται προσηυξημένα μετά των μέχρι της χρονολογίας παρακρατήσεως ή καταβολής της πρώτης δόσεως, εις μηνιαίας δόσεις ίσας προς το 1/10 των μηνιαίων αποδοχών, ή συντάξεως εφ' όσον ο οφειλέτης μισθοδοτείται ή συνταξιοδοτείται παρά του Δημοσίου, Δήμου, Κοινότητος ή Νομικού Προσώπου Δημ. Δικαίου, άλλως δια δόσεων καθοριζομένων υπό των αρμοδίων κατά ποσόν Αρχών, της πρώτης δόσεως παρακρατουμένης ή καταβαλλομένης εις τας προθεσμίας τας οριζομένας εν τη παρ. Α'. Η καθοριζομένη ως άνω τμηματική καταβολή δεν περιλαμβάνει τους οφειλέτας τους έχοντας εισόδημα εκ συντάξεων ή μισθών ή εξ οιασδήποτε άλλης αιτίας (εν συνόλω λαμβανομένων) άνω των 5.000 δραχμών μηνιαίως. Εν περιπτώσει κτήσεως εισοδήματος εκ της αυτής πηγής ή και οιασδήποτε άλλης πέραν του ποσού των 5.000 δραχμών η είσπραξις δύναται να επιδιωχθή δια καθορισμού μεγαλυτέρων δόσεων, κατόπιν αποφάσεων, αρχικών ή μεταγενεστέρων, των αρμοδίων κατά ποσόν Αρχών και άνευ προσαυξήσεων εκπροθέσμου καταβολής εφ' όσον η καταβολή ενεργείται εμπροθέσμως. Εξαιρούνται του δια της παρούσης χορηγουμένου ευεργετήματος τα χρέη τα προελθόντα εξ αδικοπραξίας εις βάρος του Δημοσίου. (Πλασταί γνωματεύσεις, ανακριβή περιστατικά κλπ.). Χρέη εκ της ανωτέρω αιτίας μη εξαιρούμενα των διατάξεων της παρούσης ρυθμισθέντα δια προηγουμένων αποφάσεων και καταβαλλόμενα κανονικώς, θα εξακολουθήσουν καταβαλλόμενα συμφώνως τη γενομένη ρυθμίσει και εις τας υπολοιπομένας δόσεις. Και δια τους οφειλέτας ταύτους ισχύουν τα εν τη ανωτέρω παραγράφω εκτεθέντα προκειμένου περί εισοδημάτων ποσού πέραν των 5.000 δραχμών. Η παρούσα δημοσιευθήτω δια της Εφημερίδος της Κυβερνήσεως. Σελ. 212,16(β) 25.Γ.β.41 Κώδικας περί Εισπράξεως Δημοσίων Εσόδων